המשרד לעניינים אסטרטגיים

המשרד לעניינים אסטרטגיים הוא ממשרדי הממשלה בישראל. תפקיד המשרד הוא קידום נושאים אסטרטגיים העומדים לסדר היום של מדינת ישראל, בהם האיום האיראני, חיזוק הסכמי אברהם, הרחבת מעגל השלום וחיזוק הברית עם ארצות הברית, תוך תיאום עם משרדי הממשלה וגופי הביטחון.

היסטוריה
במהלך אוקטובר 2006 קיים ראש הממשלה אהוד אולמרט מגעים עם חבר הכנסת אביגדור ליברמן על הצטרפות מפלגת "ישראל ביתנו" לקואליציה. במהלך המגעים עלתה סוגיית התיק ליו"ר המפלגה, שדרש את תפקיד השר לביטחון פנים, כמימוש הבטחת הבחירות שלו. הדבר היווה מוקד לשתי בעיות לראש הממשלה: האחת, ליברמן נחקר בפרשות שונות במשטרה, לכן לא היה ראוי שיהיה הממונה על הגוף החוקר אותו; בעיה שנייה הייתה מציאת תפקיד לשר המכהן בתפקיד מאז הרכבת הממשלה, אבי דיכטר, אז חבר מפלגת "קדימה", בה היה חבר גם אולמרט, ועל כן מינויו של ליברמן לתפקיד עלול היה לערער את היחסים בין דיכטר לבין אולמרט. בסופו של דבר הוסכם להפקיד בידיו של ליברמן את הטיפול בסוגיית הגרעין האיראני ובלשכת הקשר נתיב, ולשם כך הוקם המשרד לנושאים אסטרטגיים.

בינואר 2008 פרש השר ליברמן מן הממשלה ובחודש אפריל החליטה הממשלה על פירוק המשרד והעברת משימותיו למשרדי ממשלה אחרים.

הממשלה ה-32 הקימה את המשרד מחדש ב-6 במאי 2009, ובראשו הועמד משה יעלון, לאחר שתיק הביטחון ניתן לאהוד ברק. המשרד הקנה ליעלון אפשרות לעסוק בתחומי מודיעין וביטחון מבלי שהחזיק בפועל את תיק הביטחון. יעלון התרכז בחקר ההסתה הפלסטינית והיה מהגורמים העיקריים שעסקו בנושא והפכו אותו למוכר וידוע.

ב-30 בנובמבר 2014 החליטה הממשלה לאחד את המשרד לענייני מודיעין ואת המשרד לנושאים אסטרטגיים למשרד אחד שייקרא משרד המודיעין.

במאי 2015 החליטה הממשלה לפרק את משרד המודיעין לשני משרדים, המשרד לנושאים אסטרטגיים והסברה ומשרד המודיעין. ביוני 2020 החליטה הממשלה לשנות את שם המשרד לשמו הנוכחי, המשרד לנושאים אסטרטגיים.

באוקטובר 2015 החליטה הממשלה ה-34 כי יש צורך לנקוט בגישה התקפית, כדי לסכל ולבלום את התפתחות והתפשטות איום הדה-לגיטימציה, וביתר שאת את פעילות קמפיין ה-BDS. על כן, הטיל הקבינט, על המשרד לנושאים אסטרטגיים והסברה, בראשות גלעד ארדן, את "האחריות הכוללת להובלת המערכה נגד תופעות הדה-לגיטימציה והחרמות נגד ישראל". במסגרת המשרד הוקם כוח משימה לאומי הנקרא "המערכה", כנגד קמפיין הדל"ג והחרם על מדינת ישראל.

לקראת הקמת ממשלת ישראל השלושים ושש, נקבע בהסכם הקואליציוני בין יש עתיד לימינה כי המשרד לנושאים אסטרטגיים ייסגר וסמכויותיו ישובו אל משרד החוץ. בהמשך לכך, לאחר שהושבעה הממשלה, היא החליטה על פירוק המשרד.

בדצמבר 2022, עם הקמתה של הממשלה ה-37, חודשה פעילות המשרד עם מינויו של רון דרמר לשר לעניינים אסטרטגיים. עם מינויו של דרמר הודיעו כי ג'ורדנה קטלר, ששימשה בעבר יועצת של ראש הממשלה בנימין נתניהו ובהווה עובדת בתפקיד בכיר ברשת החברתית פייסבוק, צפויה להתמנות למנכ"לית המשרד, אולם כמה חודשים לאחר מכן פורסם כי דרמר טרם אישר את המינוי שלה או של כל מועמד אחר לתפקיד, ושלמעשה המשרד פועל ללא מנכ"ל.

בפברואר 2025, בעקבות הערכה מודיעינית שלפיה איראן נקטה בצעדים מעשיים לקראת מימוש פרויקט הגרעין הצבאי, החל הפורום לפעול בתיאום מואץ מול גורמים בכירים בממשל האמריקני. דרמר הופקד על ניהול הקשר המדיני הישיר עם הדרג הבכיר בוושינגטון, ובפרט עם מזכיר המדינה מרקו רוביו ועם סגן הנשיא ג'יי-די ואנס. תפקידו כלל תיאום אסטרטגי, העברת מסרים, וליווי ההיערכות המשותפת של ישראל וארצות הברית במענה לאיום האיראני. במקביל, נוהלה עבודה מבצעית שוטפת על ידי צה"ל בשיתוף עם גורמי הביטחון האמריקנים. בשלושת החודשים שקדמו לפתיחת המבצע, התכנס פורום X בין ארבע לחמש פעמים בשבוע, בדיסקרטיות מלאה. מהלכים אלה גובשו לכדי תוכנית פעולה אופרטיבית, אשר נקבע מועד מימושה על ידי חברי הפורום, תוך הובלה מדינית ואסטרטגית מצד השר דרמר בזירה הבינלאומית.

מטרות המשרד

בינואר 2023, הממשלה ה-37 שונה ייעודו של המשרד, כאשר את האחריות הכוללת להובלת המערכה נגד תופעות הדה-לגיטימציה והחרמות נגד ישראל הועברה למשרד התפוצות והמאבק באנטישמיות.

תפקיד המשרד הוא קידום נושאים אסטרטגיים העומדים לסדר היום של מדינת ישראל, בהם האיום האיראני, חיזוק הסכמי אברהם, הרחבת מעגל השלום וחיזוק הברית עם ארצות הברית, תוך תיאום עם משרדי הממשלה וגופי הביטחון.

 פעילות המשרד 
המשרד הקים וממן הפורום המשפטי הבינלאומי.
מחקר
 "מפת השנאה".
 "נתיב הכסף 1" ו-"נתיב הכסף 2".
 "מחבלים בחליפות", פברואר 2019.
 "ההונאה הרשתית של קמפיין ה-BDS נגד האירוויזיון", מאי 2019.
 "מאחורי המסכה" ספטמבר 2019
 "נגיף השנאה", מאי 2020.
 דו"ח על הארגון "אדאמיר", מאי 2020.
"המערכה של ארגוני הדה-לגיטימציה נגד הסכמי הנורמליזציה", פברואר 2021.

 הרשת הפרו-ישראלית 
המשרד הוביל להקמה של שלוש רשתות גלובליות: GC4I – הרשת הגלובלית של המנהיגים הפרו-ישראליים, DigiTell – רשת מקצועית של בלוגרים ומשפיעני מדיה חברתית, LNI – רשת משפטנים פרו-ישראליים - הפועלות מול ארגוני דל"ג המבקשים לקדם חרמות נגד ישראל.

קלע שלמה

קלע שלמה, שנודע בהמשך גם בשם מיזם קונצרט הוא חל"צ בבעלות פרטית שהוקם לשם יישום חלק מפעילותו בנוגע למאבק בתופעת הדה-לגיטימציה, בתיאום עם משרדי הממשלה הרלוונטיים. החברה הוקמה ביום 10 במאי 18 נחתם הסכם ההתקשרות עם החל"צ, כאשר תכלית המיזם היא הקמת תשתית כוללת למאבק בתופעת הדה-לגיטימציה, שלה מספר תשתיות-בת הפועלות במרחבים שונים – מידע ומחקר, פעילות מקוונת, תודעת המונים, משלחות וביקורים, מענקי פעילות לארגונים פרו-ישראליים ופיתוח כלים חדשים למאבק בדה-לגיטימציה לישראל. המיזם אשר החל לפעול ב-2019, מיועד ליצור סינרגיה ברשת הפרו-ישראלית ומאפשר לגייס מקורות כספיים נוספים לטובת המאבק בתופעת הדה-לגיטימציה, לפחות 50% מעבר למשאבי הממשלה. המיזם לא הצליח לגייס את כמויות הכספים המקוות ובשנת 2020 קוצץ תקציבו.

השרים לעניינים אסטרטגיים
+לא ממוסגר|62x62 פיקסליםהשרים לנושאים אסטרטגיים בממשלות ישראלמס'דיוקןשם
(תקופת חיים)סיעהתקופת כהונהממשלה196x96 פיקסליםהמשנה לרה"מ
אביגדור ליברמן

(1958-)ישראל ביתנו30 באוקטובר 200618 בינואר 2008השלושים ואחתמילוי מקום על-ידי ראש הממשלה אהוד אולמרט עד 18 באפריל 2008המשרד פורק ב-2008 והוקם מחדש ב-20092לא ממוסגר|93x93 פיקסליםהמשנה לרה"מ
משה יעלון

(1950-)הליכוד6 במאי 200918 במרץ 2013השלושים ושתיים3לא ממוסגר|100x100 פיקסליםיובל שטייניץ
(1958-)הליכוד-ישראל ביתנוהליכוד18 במרץ 20131 בדצמבר 2014השלושים ושלושהליכודהמשרד אוחד עם המשרד לענייני מודיעין בשנת 2014 והופרד ממנו ב-2015 כמשרד לנושאים אסטרטגיים והסברה4לא ממוסגר|100x100 פיקסליםגלעד ארדן
(1970-)הליכוד25 במאי 201517 במאי 2020השלושים וארבע591x91 פיקסליםאורית פרקש-הכהן
(1970-)כחול לבןחוסן לישראל17 במאי 202030 בנובמבר 2020השלושים וחמש694x94 פיקסליםמיכאל ביטון
(1970-)30 בנובמבר 202013 ביוני 2021793x93 פיקסליםרה"מ החלופי
יאיר לפיד

(1963-)יש עתיד13 ביוני 20213 באוגוסט 2021השלושים וששהמשרד פורק ב-2021 והוקם מחדש ב-2023 כמשרד לעניינים אסטרטגיים8100x100 פיקסליםרון דרמר
(1971-)עצמאי
לא ח"כ29 בדצמבר 202213 בנובמבר 2025השלושים ושבע

מנכ"לי המשרד
מספר שם  תחילת כהונה  סיום כהונה1 חגי פלג  2006 20082 חיים בלומנבלט  2009 20113 יוסי קופרווסר 20114 רם בן ברק מאי 2015 דצמבר 20155סימה וואקנין-גילינואר 20162019(מ"מ)צחי גבריאלי6רונן מנליסיוני 202023 בדצמבר 2020(מ"מ)שי-הר צבי20217 יובל ג'רבי23 ביוני 2025מכהן
ראו גם
 דיני פניות ציבור במשרדי מדינת ישראל בנושאי מדיניות ופעולות חוץ

קישורים חיצוניים







הערות שוליים

קטגוריה:הסברה ישראלית
קטגוריה:ישראל: צבא וביטחון
נושאים אסטרטגיים
נושאים אסטרטגיים